L 23/62 Den Europæiske Unions Tidende 27.1.2010 KOMMISSIONENS BESLUTNING af 30. november 2009 om fastsættelse af de første regioner, hvor visuminformationssystemet (VIS) sættes i drift (meddelt under nummer K(2009) 8542) (Kun den bulgarske, den estiske, den finske, den franske, den græske, den italienske, den lettiske, den litauiske, den maltesiske, den nederlandske, den polske, den portugisiske, den rumænske, den slovakiske, den slovenske, den spanske, den svenske, den tjekkiske, den tyske og den ungarske udgave er autentiske) (2010/49/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 767/2008 af 9. juli 2008 om visuminformations- systemet (VIS) og udveksling af oplysninger mellem medlems- staterne om visa til kortvarigt ophold (VIS-forordningen) (!), særlig artikel 48, stk. 4, og ud fra følgende betragtninger: Ifølge artikel 48 i forordning (EF) nr. 767/2008 skal der ske en gradvis idriftsættelse af VIS. Det er derfor nødven- digt at udpege de første regioner, hvor de oplysninger, der skal behandles i VIS i de første faser af den gradvise idriftsættelse, herunder fotografier og fingeraftryksoplys- ninger, skal indsamles og fremsendes til VIS for alle visumansøgninger i den pågældende region. Ifølge artikel 48, stk. 4, i forordning (EF) nr. 767/2008 skal disse regioner fastlægges på basis af følgende krite- rier: risikoen for ulovlig indvandring, trusler mod medlemsstaternes indre sikkerhed og den realistiske mulighed for at indsamle biometriske data fra alle loka- liteter i den pågældende region. Kommissionen har foretaget en vurdering af de forskel- lige regioner således som defineret i 2005 af medlems- staternes eksperter med henblik på en gradvis idrift- sættelse af VIS og, især for det første kriteriums vedkom- mende, under hensyntagen til aspekter som den gennem- snitlige afslagsprocent for ansøgninger om visum og indrejse for hver af de berørte regioner, og for det tredje kriteriums vedkommende det forhold, at den konsulære  tilstedeværelse  eller repræsentation  bør styrkes i visse regioner for at sikre en effektiv idrifts- ættelse af VIS i disse regioner. ()) EUT L 218 af 13.8.2008, s. 60. (4) (7) Ifølge denne vurdering er Nordafrika den første region, hvor indsamling og fremsendelse af visumoplysninger til VIS bør starte for alle visumansøgningers vedkommende. Den anden region, hvor indsamling og fremsendelse af visumoplysninger til VIS bør starte for alle visumansøg- ningers vedkommende, er Mellemøsten, med undtagelse af det besatte palæstinensiske område på grund af de store tekniske vanskeligheder, der kan opstå med at udstyre de berørte konsulater og kontorer. Der bør senere vedtages en beslutning om idriftsættelse af VIS i dette område. Den tredje region, hvor indsamling og fremsendelse af visumoplysninger til VIS bør starte for alle visumansøg- ningers vedkommende, er Golf-regionen. For at undgå huller i forbindelse med bekæmpelse af ulovlig indvandring og beskyttelse af den indre sikkerhed bør Schengen-grænseovergangsstederne i indkøringsfasen udgøre en særskilt region med henblik på visumansøg- ninger, der indgives ved de ydre grænser. Medlemssta- terne bør bestræbe sig på at starte indsamling og frem- sendelse af oplysninger til VIS ved de ydre grænseover- gangssteder så hurtigt som muligt for at undgå, at indfø- relsen af VIS i regionerne omgås af tredjelandsstatsbor- gere fra disse regioner, der indgiver deres ansøgning ved de ydre grænser. Idriftsættelsen i hver af de omhandlede regioner fast- lægges af Kommissionen i henhold til artikel 48, stk. 1 og 3, i forordning (EF) nr. 767/2008. Med henblik på fastlæggelsen af flere regioner bør efter- følgende beslutninger træffes på et senere tidspunkt på grundlag af en yderligere og ajourført vurdering af disse andre regioner i overensstemmelse med de relevante kriterier og erfaringen med idriftsættelsen i de første regioner som fastlagt i denne beslutning.